ममता बनर्जी पर बरसे अमित शाह, कहा- बंगाल की धरती को रक्त-रंजित किया
पश्चिम बंगाल में एक वर्चुअली रैली को संबोधित करते हुए गृह मंत्री अमित शाह ने राज्य की मुख्यमंत्री और TMC अध्यक्ष ममता बनर्जी पर हमला किया।
नई दिल्ली/हावड़ा: पश्चिम बंगाल में एक वर्चुअली रैली को संबोधित करते हुए गृह मंत्री अमित शाह ने राज्य की मुख्यमंत्री और TMC अध्यक्ष ममता बनर्जी पर हमला किया। अमित शाह ने कहा, "ममता बनर्जी ने बंगाल की भूमि को रक्त-रंजित किया है, बंगाल की भूमि को घुसपैठियों के घुसने के लिए खुला छोड़ दिया है।"गृह मंत्री अमित शाह ने कहा, "10 वर्ष पहले ममता दीदी ने बंगाल में मां-माटी-मानुष का नारा दिया था, लेकिन 10 वर्ष बाद ये नारा अदृश्य हो गया है। जिस प्रकार बड़ी संख्या में टीएमसी, कम्युनिस्ट और कांग्रेस के नेता भाजपा से जुड़ रहे हैं, चुनाव आते-आते दीदी पीछे मुड़ कर देखना आप अकेली रह जाएंगी।"अमित शाह ने कहा, "मोदी जी के नेतृत्व में बंगाल में परिवर्तन होना निश्चित है। जो परिवर्तन का वादा बंगाल की जनता ने कम्युनिस्ट हटाने के समय सुना था, वो परिवर्तन करने का काम भाजपा सरकार करेगी। बंगाल में टोलबाजी और तुष्टिकरण पूर्ण रूप से समाप्त होगा।"उन्होंने कहा, "भाजपा की सरकार आने के बाद हम पहली कैबिनेट में ये प्रस्ताव करेंगे कि पूरे बंगाल में गरीब लोगों को प्रधानमंत्री आयुष्मान भारत योजना का पूरा फायदा मिले। बंगाल के अंदर परिवर्तन की जो लहर चली है उसे दीदी आप रोक नहीं सकती हैं।"अमित शाह ने कहा, "हमारे कम्युनिस्ट भाई बंगाल को जहां छोड़ कर गए थे, ममता बनर्जी ने बंगाल को उससे भी नीचे गिराने का काम किया है। ममता जी आपको बंगाल की जनता कभी माफ नहीं कर सकती।"